JAMSHED KHAN MINT MADAN KUMAR PRÓBAFELVÉTEL
Jamshed Khan, próbafelvétel, csapó 1.
Tessék!
Lehet, hogy sok hibát követtem el életemben,
de megbánni, amit tettem, és bocsánatot kérni, ellenkezik az elveimmel.
Úgyhogy távozz, atyám,
mielőtt elveszítem a fejem!
-Kunwar, ezt nem teheted! -De, mindjárt meglátod!
Ezt Verma őrnagyért!
Ezt Sujata férjéért, Sohanért!
Ezt pedig a fájdalomért, amit a világ okozott nekem!
Mindenkit lelövök egyesével!
És ha az utamba állsz,
-téged is megöllek, atyám! -Ölj meg!
Nem érdekel, ha lelősz,
de megöllek, még mielőtt kezet emelnél Sujatára.
Ha ez a kívánságod, hát legyen!
Atyám!
Meg sem volt töltve a fegyverem.
Csak próbáltam rád ijeszteni...
Ennyi! Csapó kettő!
Ő volt a Roy Talkies első és igazi Madan Kumarja,
akinek Binod Das fuvart ajánlott,
azzal a szándékkal, hogy megölje.
Ezután összetörte az autót.
És megölte, könyörtelenül, a fejét rugdosta.
Mindezt azért,
mert Binod Das akart Madan Kumar lenni.
1953. JÚLIUS 5.
Hol van Miss Sumitra?
Kint.
Ülj le, visszajövök!
Mr. Roy halálával
a stúdió mostantól a tiéd.
A stúdió?
Már rég elszöktem volna Jamsheddel.
Szökés...
Menekülés...
nem ez a sorsunk.
Tévedsz.
Jamshed és Roy gyilkosa még mindig szabadlábon van.
THE NATIONAL RECORD GYILKOS
Az egyik Madan Kumar megölte a másikat?
Olvassa el a mai hírekben!
Olvassa a legfrissebb híreket, csak két annáért!
Madan Kumar gyilkos?
Akit Madan Kumarként ismerünk, a Roy Talkies laborasszisztense volt,
Srikant Roy jobbkeze...
Madan Kumar...
A rohadt!
COLABA RENDŐRKAPITÁNYSÁG
BINOD DAS ALÁÍRÁS
...válaszokat akarunk.
Elvihetik.
Mr. Madan nem hagyhatja el a várost.
Ismerjük az óvadékkal kapcsolatos szabályokat.
Mr. Madant jól ismerik itt, és tudják, hogy ártatlan.
Nincs oka elmenekülni.
Jöjjön, uram!
Köszönöm.
Madan!
Tudod, hogy Sumitra Kumari
mindent megtesz, hogy megpróbálja...
De ne aggódj!
Nem hagyjuk, hogy bármi történjen.
Mindenáron megvédjük a jó híredet az ítélethozatalig.
És egyetlen újság vagy magazin sem
jelentethet meg semmit, ami ellened szól.
Ezt megígérem.
Hogy van a hősünk?
Hős?
Naren. Az Andolan sztárja. Hogy van?
Hogy halad a képzése?
Ügyesen csinálja.
-Nyelvtanulás, tátikagyakorlás. -Igen.
Lovaglás.
Élvezi.
Alig várja, hogy kamera elé álljon.
Majd eljövünk. Valamikor megnézzük a kiképzését.
VÁROSI POLGÁRI ÉS BÜNTETŐTÖRVÉNYSZÉK
Jamshed Khan.
Ő volt a Roy Talkies első választása
Madan Kumar szerepére.
De egy senki alkalmazott,
a mihaszna Binod Das...
arról álmodozott, hogy sztár lesz.
És ez a lehetőség, hogy egy nagy stúdió új arcot keres,
hogy hőst faragjon belőle a világ szeme láttára,
kihagyhatatlan alkalom volt minden feltörekvő színésznek.
És a vádlottnak, Binod Dasnak, ez volt a nagy esélye.
Binod Das a Roy Talkies alkalmazottja volt.
A stúdióvezető, néhai Srikant Roy bizalmi embere.
Az egyetlen akadály, amely visszatartotta Binod Dast, hogy Madan Kumar legyen,
Jamshed Khan volt.
Így amikor a néhai Srikant Roy megkérte Binod Dast, hogy induljon Lucknow-ba,
a vádlott gondosan megtervezte
Jamshed Khan megölését.
Előre kitervelt gyilkosságot követett el.
Mert amíg egy olyan tehetséges színész, mint Jamshed Khan,
versenyben volt Madan Kumar szerepéért,
Binod Dasnak esélye sem volt.
Miután megölte,
a vádlott kihasználta a Mr. Royhoz való közelségét,
és csekély vagy semennyi tehetséggel,
lenyűgözte Srikant Royt, csak mert pár sort el tudott mondani.
Így ő lett Madan Kumar.
Ez a név, Madan Kumar,
egyszerre a gyilkos neve
és a gyilkosság indítéka.
És a vád ezt be fogja bizonyítani.
Rendet a teremben!
A védelem megtarthatja a nyitóbeszédét az esküdtszéknek.
Köszönöm, bíró úr.
Tisztelt esküdtszék!
Bűncselekmény az, ha egy szerény háttérrel rendelkező ember nagyot álmodik?
Egyáltalán nem.
A védencemet, Binod Dast, tévesen vádolták meg azzal,
hogy gyilkossággal próbálta valóra váltani
az álmokat, amelyek mindannyiunkban élnek.
Ma Binod Das Madan Kumar.
De elsősorban hétköznapi ember.
Az emberek azért szeretik, mert látják magukat benne.
És a hétköznapi embereknek ebben az országban
nincs idejük egy gyilkosságot kitervelni.
Küzdenek, hogy legyen mit enniük, legyen ruhájuk, és fedél a fejük fölött.
És pontosan ezt tette az ügyfelem.
Tisztelt esküdtszék,
Binod Das nem gyilkos!
És a védelem ezt bizonyítani is fogja az eljárás során.
KHANNA STÚDIÓ
Parminder!
Tessék. A vonatjegyed.
Szállj le Púnéban! Nilo odajuttatása az én dolgom.
Mire a család rájön, hogy eltűnt, ti már házasok lesztek.
Köszönöm.
Az esküvő dátuma ki van tűzve.
-Menj, dolgom van! -Én is dolgozni jöttem.
Édességet hoztam Parmindernek. Itt van, tesó, vegyél!
-Nem, kösz. -A bátyám esküvőjéről van.
-Nem! -Figyeljetek, srácok!
Vegyetek az édességből!
A bátyám házasodik. Tessék, csak tessék!
-Mit csinálsz? -Vegyél egy kicsit!
Azt mondtam, tűnj el!
Ne idegeskedj, Jay! Néznek az emberek.
Pratap bácsi kémei mindenütt ott vannak.
Tényleg? Nem te vagy a legnagyobb kéme?
Honnan tudtad?
Most elmegyek, jó?
Viszlát, tesó!
Az egység Pahalgamba indul következő hónap 20-án.
Előző nap vonatra szállsz Púnéba. Rendben?
Onnan Parminder elvisz a vidéki házába, Lonavalába.
Szerzünk papot...
Várjunk csak...
Te muszlim vagy.
És az baj?
Ebben a...
Ebben a káoszban elfelejtettem megkérdezni,
hogy te szeretnél-e valamit.
Nem.
Ha a férfi és a nő készen áll, minek a pap?
Félek, Jay.
Miért?
Ez a film sokat jelent neked, igaz?
Mr. Roy nincs többé.
Az amerikaiak bíznak benned, melletted állnak.
Remélem, az esküvőnk sem szól bele ebbe!
Az amerikaiak támogatják a filmet.
És jó filmet fogok csinálni.
A többi a magánügyünk.
Nem?
Elképesztő!
Azért hallgattuk le a lány telefonját, hogy elkapjuk Madan Kumart.
Ez a jó a showbizniszben.
Egy ember hívását lehallgatjuk, és mindenkinek a titkai kiderülnek.
A politikusok is ebben a cipőben járnak.
1947. július 18-án éjjel zavargások törtek ki Lucknow-ban.
És mit látott ott?
Jamshed kiabált az autóból. Segítséget kért.
De Binod...
Binod...
Ahelyett, hogy megszánta volna,
még jól meg is ütötte párszor.
Ájulásig verte.
Aznap eljött Jamshedhez.
Jamshed megbízott benne.
De ő visszaélt a bizalmával.
Szenvedni fog. Élete hátralevő részében.
Amikor Binod Das először találkozott Jamsheddel,
Sunderként mutatkozott be.
Ha Binod Dasnak nem lettek volna rossz szándékai,
miért titkolta volna a személyazonosságát?
Bíró úr, a védencemet a főnöke, a néhai Srikant Roy küldte Lucknow-ba.
Bíró úr, ez egy egyszerű ügy.
Binod Das autót bérelt, és szándékosan fuvart ajánlott Jamshed Khannak.
Tiltakozom a "szándékosan" kifejezés ellen.
Jamshed Khan fuvart keresett,
és Binod Das segítő szándékkal felajánlkozott neki.
-Ez ki volt tervelve. -Semmi tervszerű nem volt benne.
Miért ment Jamshed Khan az állomásra a zavargások közepette?
-Ez magánügy. -Teljes mértékben.
Ő és Mrs. Srikant Roy, vagyis Sumitra Kumari személyes ügye.
Bíró úr, Sumitra Kumari és Jamshed Khan Karacsiba szöktek.
Szeretném megkérdezni a védelmet, hogy miért szökött volna
Sumitra Kumari Karacsiba?
Ez az elmélet pedig Jamshed Khanról és a szökésről, kitaláció.
Teljességgel megalapozatlan.
Mrs. Srikant Roy...
A világ a saját nevén ismerte meg Sumitra Kumarit.
Az identitása nem pusztán abból áll, hogy Srikant Roy felesége volt.
A neve még a Roy Talkiesban is egyenrangú volt Srikant Royéval.
Mrs. Srikant Roy a hivatalos neve, asszonyom.
Mrs. Srikant Roy, egy férjes asszony, szerelmes volt Jamshed Khanba, bíró úr.
-Ez nem tartozik az ügyhöz. -De ide tartozik.
Itt a bizonyíték.
-Tiltakozom! -Elutasítom.
Ahogy Binod Das tájékoztatta, maga a néhai Srikant Roy
kapta rajta Sumitra Kumarit a vonaton.
Mrs. Roynak nem állt szándékában visszatérni Bombaybe aznap este, bíró úr.
Karacsiba tartott, és Jamshed Khan is oda ment.
Jamshed Khan elszökött vele.
-Van valami mondanivalója a fotókról... -Bíró úr!
Tanúként szeretném meghallgatni Binod Dast.
Tiltakozom!
Engedélyezem.
Mr. Binod Das, Srikant Roy parancsára ment Lucknow-ba?
Igen.
Odament, találkozott Sumitra Kumarival,
és megmutatta neki a fotókat róla és Jamshed Khanról.
Igen.
Ez volt a pár személyes ügye.
Mr. Roy maga mutatta meg nekem azokat a képeket.
Soha nem találkoztam Kapoor nyomozóval.
Megkérte Sumitra Kumarit, hogy jöjjön vissza Bombaybe.
De miért nem szállt fel a Bombaybe tartó vonatra?
Nem gondoltam, hogy meg tudom győzni Sumitra Kumarit.
Szerelmes volt Jamshedbe,
és ha elszökött volna vele Karacsiba,
akkor az egész Roy Talkiesnak nagyon sokat kellett volna szenvednie.
Úgy gondoltam, beszélnem kellene Jamsheddel.
Sunder vendéglátósnak álcázva?
Nem hallgatott volna egy alacsonyabb rangú Roy Talkies-alkalmazottra.
Mr. Binod Das, maga...
Madan Kumar akart lenni.
Színész akartam lenni.
Félt, hogy elveszítheti ezt a lehetőséget,
hogy Madan Kumar legyen, vagy sem?
Igen, féltem.
Hitt benne, hogy alkalmas Madan Kumarnak?
Igen, hittem.
Hitt benne, hogy alkalmasabb erre, mint Jamshed Khan?
Igen, hittem.
Alkalmasabb voltam rá.
Irigy volt Jamshed Khanra. Dühös volt rá.
-Át akarta venni a helyét, Mr. Das. -Igen.
Minden színészben benne van ez a harag, amikor más kapja meg álmai szerepét.
Nem minden színész gyilkos.
De Binod Das, ön igen.
Mr. Binod Das, más néven Madan Kumar, maga egy gyilkos.
Mert azután sem fordult vissza, hogy beszélt Jamsheddel.
Még a zavargások kitörése után is ott maradt.
Folyamatosan követte Jamshedet.
Látott egy lehetőséget, és elvitte őt.
Csak tudni akartam, hogy Karacsiba vagy Bombaybe megy-e.
Nem, azzal a szándékkal vitte el, hogy megölje.
-Tiltakozom! -És még nem végeztem.
Megpróbálta megölni a kocsiban, és ő megpróbált megmenekülni.
-Ő támadott rám először. -Nem. Féltékeny volt rá.
Dulakodni kezdtek, és az autó felborult.
A jármű kigyulladt. Maga megmenekült.
De gondoskodott róla, hogy Jamshed Khan ne tudjon kijutni.
Ájulásig verte őt.
Ő támadott először, nem tudtam volna megmenteni.
-Hazudik. -Van rá tanúm is.
Ki az?
Jay Khanna!
Egy szót se Madan Kumar ellen! Csak tényeket.
THE NATIONAL RECORD HŐS VAGY GYÁVA?
Nem tudtam elindulni, Nilo.
Beidéztek a bíróságra.
Előbb vagy utóbb velem leszel, Jay.
Bízom benned.
Jay...
Jól vagy?
Ott voltam, Nilo.
Láttam Binodot bejönni a sikátorba és elbújni.
Amikor felnéztem, a lázadók körülvették Jamshedet.
Nem mentél, hogy megmentsd?
Azt hiszem, megijedtem.
Hogyan viselik majd az emberek,
ha rájönnek, hogy a hősük megijedt?
A hősök nem emberek?
A hősnek hősnek kell lennie.
Ha hősként akarod folytatni a karriered,
ne viselkedj emberként a bíróságon!
Ott voltam, Nilo.
Láttam Binodot bejönni a sikátorba és elbújni.
Amikor felnéztem, a lázadók körülvették Jamshedet.
Lehallgattuk Jay Khanna stúdióját, miután Madan Kumar megnevezte őt.
Elvetted tőlünk Jay Khannát.
Ő most már a te bajod.
Próbálj meg beszélni vele!
Mondd meg, hogy ne hősködjön a bíróságon! Ezzel megmenti magát és téged is.
Itt van Jay Khanna, gyertek! Siessünk!
-Minden készen áll? -Igen, minden kész.
-Kész? -Gyerünk!
Csendet kérünk!
Megkezdődött Jay vallomása.
Jön, amint végez.
Tehát 1947. július 18.
Emlékszik arra az estére?
Soha nem fogom elfelejteni.
Mondja el a saját szavaival, mi történt aznap este!
A zavargások egyre erősödtek Lucknow-ban.
Volt egy vonatom vissza Karacsiba.
Átadtam Jamshednek a jegyét.
Úgy volt, hogy az állomáson találkozunk.
A Charbagh állomás felé tartottam,
amikor pár felkelő megölte a sofőrömet.
Elmenekültem és elbújtam egy sikátorban.
Onnan megláttam egy felborult kocsit.
Azt hittem, a felkelők voltak.
Egy sebesült beszorult a kocsiba.
Felismerte azt az embert?
Jamshed Khan.
Binod Das is beszorult?
Mr. Jay Khanna, nem hallottam.
Jamshed Khan eszméletlen volt.
Binod Das...
Binod Das... Mit csinált?
Láttam Binod Dast is a felborult autó mellett.
Rendet! Rendet a teremben!
Rendet!
Látta, ahogy Binod Das brutálisan bántalmazza Jamshed Khant?
Kérem, válaszoljon, Mr. Jay Khanna!
Láttad a vádlottat, hogy bántalmazza Jamshed Khant?
Kérem, válaszoljon, Mr. Khanna!
Amikor megláttam Binod Dast, épp bántalmazta Jamshed Khant.
Rendet! Rendet a teremben!
Végeztem, bíró úr. Nincs több kérdésem.
De ezzel szívességet tett Jamshednek.
Miután az autó felborult, Jamshed nagyon súlyosan megsebesült.
Binod mindent megtett, de nem tudott segíteni rajta.
Ebben a helyzetben senki sem tudott volna segíteni.
Jamshed!
Ezért ütötte Binod addig, ameddig bírta.
Így tudta elkerülni a kegyetlen halált, amit a felkelők szántak neki.
Jay, ne!
Menjünk!
Binod nem ölt meg senkit.
Sőt, megmentette az életemet.
Rendet a teremben!
Amikor először találkoztunk,
megmentettelek a rendőrségtől.
Azt hiszem, most kvittek vagyunk.
Ezzel vagyunk kvittek.
Mindenkinek visszafizettem a kölcsönt.
KHANNA STÚDIÓ
Az egység Pahalgamba indul következő hónap 20-án.
Előző nap vonatra szállsz Púnéba.
Onnan Parminder elvisz a vidéki házába, Lonavalába.
Szerzünk papot...
Várjunk csak!
Te muszlim vagy.
És az baj?
Ebben a... Ebben a káoszban elfelejtettem megkérdezni,
hogy te szeretnél-e valamit...
Jay Khanna megúszta a botrányt.
De még egy ilyen, és az amerikaiak kilépnek a filmjéből.
És...
Van még egy szalagjuk.
Amin Jay mond valamit a lánynak, amiről nem beszélt a bíróságon.
Nem kényszeríthetsz, apa.
Nem fogom elárulni Niloufert.
És Kiran? Mi van Kirannal?
Jól van. Menj!
De egy dolgot ne felejts el!
Mr. Roy most nincs itt, hogy segítsen a filmedben.
Az oroszok utálnak. Az amerikaiakat idegesíted.
Ez a stúdió a mindened.
Nézd, fiam!
Ha ma elhagyod a Khanna Stúdiót,
soha többet nem tudsz majd visszajönni.
Pratap Singh nem menti meg a stúdiót, és Jay Khannát sem. Érted?
Valaki kiszivárogtatta neki a Nilouferrel való beszélgetéseidet.
A te döntésed.
A stúdiót akarod, vagy a nőt?
JAY KHANNA - NILOUFER TAXISOFŐR
Felhívhattál volna, Sumitra. Eljöttem volna az irodádba.
Az irodának vége, szerkesztő úr.
Úgy gondoltam, jobb lesz személyesen.
Minden rendben van?
Madan Kumar ügyéről apránként mindenki tudósít.
De maga,
nemhogy egy főcímet, de egy vezércikket sem jelentett meg.
Mivel az állami átszervezés miatt alig maradt hely bármire...
Alig maradt hely...
Mr. Roy elvesztegette a stúdiót.
A keveset, ami maradt, erre az ügyre költöttem.
Hogy az emberek láthassák Madan Kumar igazi arcát.
Adhatok egy
baráti tanácsot, Sumitra?
Ha tönkre akarja tenni magát, hogy valaki mást tönkretehessen,
a végén maga veszít.
Ez jó tanács, szerkesztő úr.
De egy kicsit elkésett.
Ha korábban tettem volna ezt a javaslatot,
lehet, hogy nem tetszett volna.
Akkor igyunk rá!
Gyerünk, szerkesztő úr,
még senki nem utasított vissza teát vagy bort
Sumitra Kumaritól.
Tartsa meg az üveget...
és engem is őrizzen az emlékezetében!
RAJMAHAL
Kaphatnék egy kis ételt, uram?
-Mit akarsz? -Bármit.
-De nincs pénzem. -Tűnj el!
Pár nap múlva visszafizetem.
A sógornőm ékszereket adott nekem, de valaki ellopta a táskámat.
-Pár nap alatt ledolgozom. -Hé! Ott van a koldusok helye.
Tűnj el!
Egy éjszaka alatt mindent elveszítettem
A csillagok nem fénylenek tovább
Eddig minden jó volt, most semmi sincs a helyén
A csillagok sem fénylenek tovább
Összeomlott a világom egy éjszaka alatt
Nem látni ebből kiutat
Eddig színek vettek körül Most csak szürkeség
Semmi...
...sincs a helyén
Sokan vagyunk, mi emberek
De mindenki magányos
Ez a világ egy nagy karnevál
De mindenki magányos
Bárki is volt velem Ha csak egy pillanatra is
A lelkemet adtam nekik
A játékot nem értettem
És így mindent elvesztettem
Az élet gúnyt űzött belőlem
Egyedül maradtam
Sumitra Kumari nem fogja többet bajba keverni Madan Kumart.
Miféle örömünnep ez
Az emberek hamis dolgokat szeretnek
GYÁSZOL A NEMZET: MEGHALT A LÁZADÓ SZÍNÉSZNŐ-PRODUCER SUMITRA KUMARI
Ha eloltották a lángokat
Köszöntik a felkelő napot
Szenvedést okoznak, mert félrevezetnek
Mert magamra hagynak
De minden szív magányos
Sokan vagyunk, mi emberek
De mindenki magányos
Mindenki magányos
JAMSHED KHAN MINT MADAN KUMAR PRÓBAFELVÉTEL
De mindenki magányos
Éljenek boldogan a felek És töltse be szerelem az eget
Lebegjen tovább az álombuborék
És hogyha elmegyünk És mindenki elfelejt
Az álom indái öleljenek
Lebegjen tovább az álombuborék
Az álom indái öleljenek
A feliratot fordította: Széphelyi Juli
Kreatív supervisor: Csonka Ágnes